Unni Wilhelmsen

Unni Elisabeth Wilhelmsen (født 12. juli 1971) er en norsk sanger, låtskriver og musiker. 

Musikken hennes er visepreget popmusikk i den opprinnelige amerikanske visetradisjonen singer/songwriter. Da Wilhelmsen slo gjennom i 1996 med debutalbumet To Whom It May Concern (Polygram) ble hun samtidig en viktig formidler av en sjanger som i dag har fått bredt feste i norsk populærmusikk. 

Gitar er Wilhelmsens hovedinstrument, men hun spiller også  piano. Hennes første låt med piano som hovedinstrument, ble utgitt i 2006 og finnes som spor 10 «Fingerbøl» på albumet Til Meg (St. Cecilia Music).

Wilhelmsen skriver i hovedsak musikk og tekster selv, men har tidvis skrevet tekst eller musikk i samarbeid med andre, enten i samarbeid med hennes samboer Terje Borg eller av Borg alene. Disse tekstene er også hennes første utgivelser på norsk etter fem album på engelsk.

Wilhelmsen arbeider heltid som artist/musiker og driver sitt eget plateselskap St. Cecilia Music. Selskapet utgir kun Wilhelmsens egen musikk.

Bakgrunn 
Wilhelmsen hadde hatt piano øverst på ønskelisten i mange år da hun fikk en gitar av sin onkel til tolvårsdagen. Hun har selv beskrevet det som et frustrerende møte, og det endte med at hun hadde gitaren stående i skapet i ti år. Hun begynte etterhvert å spille  på Skillingsborgen i Oslo hvor hun hadde hun sin debut som singer/songwriter. Etter hvert fikk hun tilbud om den første betalte konserten arrangert av Viseklubben Nye Skalder.
Hun signerte etter hvert kontrakt med Polygram, som på den tiden var et av de største og viktigste plateselskapene som opererte i Norge. Debutalbumet «To Whom It May Concern» ble utgitt på Polygram i 1996. 

Hennes første singel «Won't go near you again» klatret i 2006 opp på øverste del av VG-lista. låten har vært på hennes konsertrepertoar frem til i dag.

I 1996 fikk hun to Spellemannspriser, i kategoriene Årets album og Årets kvinnelige artist.

Postkort fra Lillebjørn 
I 2012 deltok Unni Wilhelmsen i teaterforestillingen Postkort fra Lillebjørn på Oslo Nye Teater, hvor bypoeten Lillebjørn Nilsens karrière og sangskatt ble hedret. Forestillingen var uten dialog, og hele historien ble fortalt gjennom Lillebjørns sanger. Wilhelmsen deltok som skuespillende vokalist og gitarist.

Di Derre med Hu Derre 
I 2013 ble Unni Wilhelmsen medlem av det norske popbandet Di Derre og overtok plassen etter Knut Nesbø som døde tidligere samme år. Hennes første prosjekt med bandet ble en såkalt antologi med gamle opptak og utgitt materiale som ble utgitt samme år under tittelen Historien om et band. Senere har hun fortsatt som bandets faste gitarist.

Ny trio 
Unni Wilhelmsen ble venn med artist og låtskriver Solveig Heilo fra det norske bandet Katzenjammer mens hun turnerte Europa sammen med dem som oppvarmingsartist i 2011. Dette ble begynnelsen på en ny trio bestående av henne selv, Solveig Heilo og Hanne Mari Karlsen. Trioen spiller utvalgte låter fra Unni Wilhelmsens åtte album, låter skrevet av Solveig Heilo, og låter opprinnelig utgitt av blant annet Katzenjammer, Joni Mitchell, Lillebjørn Nilsen, First Aid Kit med flere.

Privat 
Wilhelmsen vokste opp på Carl Berners plass og på Grünerløkka i Oslo. Hun er en ivrig tennisspiller og har vært medlem av Verdikommisjonen og har også engasjert seg i arbeidet for artisters rettigheter.

Diskografi

To Whom It May Concern 1996 

1996 To Whom It May Concern (Polygram) innspilt og produsert i Bugges Room, produsert av Bugge Wesseltoft. Alle låter skrevet av Unni Wilhelmsen, unntatt «Can't stop», skrevet av Unni Wilhelmsen, Marius Brovold, Tor Haugsnes.

Medvirkende musikere: Unni Wilhelmsen, Bugge Wesseltoft, Tore Wildhauer, Kyrre Sætran, Fredrik Sager, «Snyko»

Definitely me 1997 

1997 Definitely me (Polygram) innspilt hos Alar Suurna i Oslo Lydstudio, produsert av Bugge Wesseltoft. Alle låter skrevet av Unni Wilhelmsen, unntatt «The thread» skrevet av Espen Jørgensen, og «Grey Encounter» skrevet av Unni Wilhelmsen, Marius Brovold, Tor Haugsnes.

Medvirkende musikere: Unni Wilhelmsen, Bugge Wesseltoft, Kyrre Sætran, Tore Wildhauer, Johan Nordberg, Marius Reksjø, Fredrik Sager, Espen Jørgensen, Bengt Rosengren, Christer Jansson, Ann Kristin Haugen

Back in the blonde 2000 

2000 Back in the blonde (Universal Music) innspilt i New Orleans hos Jim Watts i Clovet St. Studio, produsert av Malcolm Burn. Alle låter skrevet av Unni Wilhelmsen, unntatt «Long black dress» og «For the lonely ones» skrevet av Unni Wilhelmsen og Espen Jørgensen.

Medvirkende musikere: Unni Wilhelmsen, Espen Jørgensen, René Komen, Carlo Nuccio, Malcolm Burn, Bob Egan

Disconnected 2001 

2001 Disconnected (Universal Music) innspilt ved Øya Studio, produsert av Espen Jørgensen, unntatt «Niagara» innspilt i Studio Studio og produsert av Ronnie Le Tekrø og Knut Bøhn. Alle låter skrevet av Unni Wilhelmsen.

Medvirkende musikere: Unni Wilhelmsen, Espen Jørgensen, Finn Tore Tokle, Erik Holm, Johnny Skalleberg, William Hut, Ronnie Le Tekrø, Tor Sørensen, Bjarte Ludvigsen, Knut Bøhn, Tore Wildhauer, Ron Olsen, Dag Stokke

Hurricane's eye 2003 

2003 Hurricane's eye (St. Cecilia Music) innspilt hos Kjetil Saunes i Høytoglavt Studio, produsert av Kjetil Saunes. Låter skrevet av Unni Wilhelmsen, unntatt «3 choices» skrevet av Unni Wilhelmsen og Espen Jørgensen, «Autumn Dawning» skrevet av Unni Wilhelmsen og Terje Borg, «Humbly for her» skrevet av Unni Wilhelmsen og Kjetil Saunes.

Medvirkende musikere: Unni Wilhelmsen, Kjetil Saunes, Espen Jørgensen, Anders Engen, Paulin Skoglund Voss, Sigmund Groven, Eivind Aarset

Til Meg 2006 

2006 Til Meg (St. Cecilia Music) innspilt hovedsakelig i Fett Studio, samt Lydmølla Studio. Produsert av Unni Wilhelmsen, Fredrik Møller Ellingsen og Ole Jørn Myklebust, samt Ulf Holand (spor 3 «Goliat»). Mikset av Ulf Holand i Lydlab. Alle låter skrevet av Unni Wilhelmsen og Terje Borg, unntatt «Goliat» skrevet av Unni Wilhelmsen, Terje Borg og Ulf Nygaard.

Medvirkende musikere: Unni Wilhelmsen, Fredrik Møller Ellingsen, Ole Jørn Myklebust, Eivind Kløverød, Finn Tore Tokle, Ulf Nygaard, Børge Petersen-Øverleir, Jo Bakke, Tora Terese Wærvågen, Kristine L. Martens, Fritz Wepper, Trygve Seim, Øyvind Brekke, Jarle Bernhoft, Arild Nyborg, Peter Nielsen, Svein Schultz, Jørn Øien, katten Purre.

7 (2010) 

Engelskspråklig album fra 2010.

Unni Wilhelmsen live med Bodø Rythm Group & Bodø Sinfonietta (2013) 
Diskografi

Livealbum fra 2013.

Soloalbum 
 To Whom It May Concern (1996)
 Definitely Me (1997)
 Back In the Blonde (2000)
 Disconnected (2001)
 Hurricane's Eye (2002)
 Til meg (2006)
 7 (2010)
 Unni Wilhelmsen live med Bodø Rythm Group & Bodø Sinfonietta (2013)

Andre medvirkninger 
 Norsk Gull (Topplag med 20 norske artister). Polydor ‎– 533 303-2 1996. Unni Wilhelmsens «Won't Go Near You Again» er spor nummer 9 på denne norske samleplaten.
Acoustika Vol.3 (272 Records 2007): Unni Wilhelmsens «Everyone's Honesty» er spor nummer 2 på denne amerikanske samleplaten.
 Folk & Røvere, albumet «Ting vi skal gjøre før vi dør» (VME AS 2005): Unni Wilhelmsen har laget melodi og synger «Sommer på Cuba»
 Varano, albumet «Step Up» (Murena Records/Playground Music 2005): Unni Wilhelmsen og Varano har skrevet og fremfører låten «Dead End Street»
 Women Care (Kirkelig Kulturverksted 2005), et album som ble utgitt til inntekt for Care sitt prosjekt om å yte hjelp til selvhjelp til kvinner i Afrika. Flere kjente artister deltok på albumet som ble innspilt i Tanzania. Unni Wilhelmsen gjør Tracy Chapmans «Fast Car», samt «Mali Sista!» sammen med Marie Daulne (aka Zap Mama).

Priser og utmerkelser 
 Spellemannprisen 1996 i klassene kvinnelige artist og årets album for To Whom It May Concern

Referanser

Eksterne lenker 
 
 
 
 Unni Wilhelmsens offisielle Facebook Page
  Fansiden Humbly for Her
 Diskografi

Norske gitarister
Norske sangere
Norske popmusikere
Vinnere av Spellemannprisen
Deltakere i Stjernekamp
Personer fra Oslo